
	Теодора Поповић
Др Теодора Поповић је истраживач-сарадник у Географском институту „Јован Цвијић“ САНУ, у оквиру Одељења физичке географије, где се бави истраживањима у области Географије – Физичке географије, односно Биогеографије.
Њена експертиза обухвата моделовање дистрибуције врста. Истраживачки рад усмерен је на процене утицаја климатских промена на распрострањење и заштиту фауне птица.
У свом раду примењује квантитативне, статистичке, компаративне и просторне методе коришћењем програма као што су MaxEnt, R и QGIS, у циљу дубљег разумевања тренда и очекиваних просторних образаца распрострањења под  утицајем климатских промена.
Најзначајнији научни допринос остварује у области моделовања дистрибуције, као и у проучавању ефективности мреже заштите у садашњем и будућем периоду.

